Komunistická strana Čiech a Moravy

Komunistická strana Čiech a Moravy (čes. Komunistická strana Čech a Moravy), skratka KSČM, je česká politická strana. Strane predsedá Kateřina Konečná. KSČM má štatút pozorovateľa v Strane európskej ľavice.

 História 
KSČM bola založená 31. marca 1990 ako nástupnícka strana Komunistickej strany Česko-Slovenska (KSČ).

Rozhodnutie reorganizovať KSČ a založiť dve samostatné strany bolo prijaté na mimoriadnom zasadaní 20. decembra 1989. Keďže KSČ zastupovala Česko aj Slovensko, po zániku Česko-Slovenska bola potrebná reorganizácia.

KSČM, ktorá sa podieľa ako pozorovateľ v Strane európskej ľavice, sa tiež podieľala na založení Iniciatívy komunistických a robotnických strán v Európe (INITIATÍVA), ale nepripojila sa k nej.

 Súčasnosť 
Strana mala v roku 2013 okolo 51 000 členov. Vo voľbách do Poslaneckej snemovne Parlamentu Českej republiky v roku 2002 získala 18,5% odovzdaných hlasov, čo je najlepší výsledok od zavedenia slobodných viacstranných volieb v roku 1990. Bola to tretia najsilnejšia parlamentná strana so 41 poslancami. V európskych voľbách v roku 2004 sa stala druhou najsilnejšou stranou v Česku so 6 z 24 kresiel. V parlamentných voľbách v lete 2006 však KSČM utrpela vážne straty a stratila asi tretinu všetkých hlasov a mandátov.

Strana vlastní vydavateľa českého denníka Haló noviny.

 Výsledky volieb 

 Voľby do Poslaneckej snemovne 
RokPočet hlasovPočet hlasov v %MandátyPostavenie1992909 49014,1 %Opozícia1996626 13610,3 %Opozícia1998658 55011,0 %Opozícia2002882 65318,5 %Opozícia2006685 32812,8 %Opozícia2010589 76511,3 %Opozícia2013741 04414,9 %Opozícia2017393 1007,76 %Opozícia (2017-2018)Podpora (2018-2021)Opozícia (2021)2021193 8173,60%Mimo parlament*2025242 0314,30%Mimo parlament
*V rámci hnutia Stačilo!

 Zoznam predsedov 
 Jiří Machalík (31. marca 1990 – 13. októbra 1990)
 Jiří Svoboda (13. októbra 1990 – 25. júna 1993)
 Miroslav Grebeníček (26. júna 1993 – 1. októbra 2005)
 Vojtěch Filip (1. októbra 2005 – 9. októbra 2021)  
 Kateřina Konečná (od 9. októbra 2021)

 Externé odkazy 
 Oficiálna stránka KSČM

 Zdroj 

Kategória:Politické strany v Česku
Kategória:Komunistické strany
Kategória:Organizácie založené v 1990